**KLAIPĖDOS MIESTO SAVIVALDYBĖS TARYBA**

**STRATEGINĖS PLĖTROS KOMITETAS**

**POSĖDŽIO PROTOKOLAS**

2013-01-25 Nr. TAR – 5

Klaipėda

Posėdis įvyko 2013-01-21. Pradžia 13.30 val.

Posėdžio pirmininkas – Artūras Razbadauskas

Posėdžio sekretorius – Ignas Baužys

Posėdyje dalyvavo:

Komiteto nariai – L. Skrupskelienė, A. Barbšys

Administracijos darbuotojai: I. Butenienė, Strateginio planavimo skyriaus vedėja, S. Kačerauskaitė, ‚Strateginio planavimo skyriaus vyr. specialistė, A. Kačalinas, „Teisės skyriaus vedėjas“.

Kviestiniai asmenys: G. Gudonytė, „Lyderio grupė“.

Darbotvarkė:

1. Dėl Klaipėdos miesto savivaldybės 2013-2020 metų strateginio plėtros plano projekto pristatymo. Pranešėja I. Butenienė

2. Dėl Klaipėdos miesto savivaldybės vietos gyventojų apklausos tvarkos aprašo patvirtinimo. Pranešėjas A. Kačalinas

3. Dėl Klaipėdos miesto savivaldybės 2013-2015 metų strateginio veiklos plano projekto pristatymo. Pranešėja I. Butenienė

Darbotvarkei pritarta.

1. SVARSTYTA. Klaipėdos miesto savivaldybės 2013-2020 metų strateginio plėtros plano projekto pristatymas.

I. Butenienė pateikė informaciją, kad yra parengtas Klaipėdos miesto savivaldybės 2013-2020 metų strateginį plėtros plano projektas. Buvo paskelbtas viešas dokumento svarstymas, gauta virš 50 pastabų iš gyventojų ir įvairių organizacijų. Šiuo metu dokumentas plačiai pristatomas įvairioms visuomenės grupėms, politinėms partijoms. Sakė, kad savivaldybės tarybos nariai yra kviečiami susipažinti su dokumentu ir pateikti pastabas bei pasiūlymus iki 2013 m. vasario 1 d.

A. Razbadauskas klausė kokia numatoma Klaipėdos miesto ateities vizija 2013-2020 metų strateginiame plane.

I. Butenienė atsakė, jog remiantis pateiktomis priemonėmis Klaipėda išliks pramoniniu miestu, skatinančiu turizmą bei sveiką gyvenseną.

G. Gudonytė pakomentavo bendradarbiavimo galimybes su LEZ ir SVV atstovais.

A. Barbšys siūlė, jog lentelėje, kurioje pateiktos susistemintos gyventojų pastabos dėl Klaipėdos miesto savivaldybės 2013-2020 metų strateginio plėtros plano projekto, reiktų įtraukti 3 grafą, kurioje būtų nurodyta, ar į pastabas atsižvelgta, ar ne.

Komiteto nariai siūlymui pritarė.

A. Barbšys klausė, kokios priemonės yra įtrauktos į strateginio plėtros plano projektą, kurios būtų orientuotos į senjorus.

I. Butenienė atsakė, jog strateginiame plane 3.3.2.2. priemonėje numatyta išanalizuoti esamą bendruomenės centrų ir bibliotekų struktūrą; parengti ir įgyvendinti naują veiklos koncepciją daugiausia dėmesio skiriant daugiafunkcinių centrų plėtojimui.

A. Barbšys siūlė, jog priemonė 3.3.2.2. būtų papildyta įterpiant sąvoką senjorams.

Komiteto nariai siūlymui pritarė.

A. Barbšys paklausė, kodėl strateginiame plėtros plane yra numatytas Kauno gatvės pratęsimas iki Palangos plento, ar tai būtų tikslinga, juk transporto srautus galima nukreipti rekonstruojant kitas gatves.

I. Butenienė atsakė, kad ši priemonė įtraukta siūlant Urbanistinės plėtros darbo grupei ir kad ji yra siejama su būsimo regioninio stadiono statybomis.

A. Barbšys siūlė, jog į 2013-2020 m. strateginio plėtros plano projektą būtų įtrauktas skulptūrų parko (buv. senųjų miesto kapinių) sutvarkymo ir vizualinės informacinės sistemos sukūrimo koncepcijos parengimas

Komiteto nariai siūlymui pritarė.

Komiteto nariai padiskutavę nusprendė, jog vasario 4 dieną bus rengiamas komiteto posėdis, kuriame bus pristatytos visos gautos pastabos dėl strateginio plėtros plano projekto.

NUTARTA. Informacija išklausyta.

1. Papildyti lentelėje, kurioje pateiktos susistemintos gyventojų pastabos dėl Klaipėdos miesto savivaldybės 2013-2020 metų strateginio plėtros plano projekto, įtraukti 3 grafą, kurioje būtų nurodyta, ar į pastabas atsižvelgta, ar ne.

2. Papildyti strateginio plėtros plano priemonę 3.3.2.2., įterpiant sąvoką senjorams.

3. Įtraukti į 2013-2020 m. strateginį plėtros planą skulptūrų parko (buv. senųjų miesto kapinių) sutvarkymo ir vizualinės informacinės sistemos sukūrimo koncepcijos parengimą.

2. SVARSTYTA. Klaipėdos miesto savivaldybės vietos gyventojų apklausos tvarkos aprašo patvirtinimas.

Pranešėjas A. Kačalinas komiteto narius informavo, jog sprendimo projektas parengtas vadovaujantis Lietuvos Respublikos vietos savivaldos įstatymo 16 straipsnio 2 dalies 44 punktu, kuris nustato, kad išimtinė savivaldybės tarybos kompetencija yra vietos gyventojų apklausos tvarkos aprašo tvirtinimas, to paties įstatymo devintuoju skirsniu, taip pat atsižvelgiant į išsakytas komitetų pastabas. Klaipėdos miesto savivaldybės tarybai patvirtinus teikiamą sprendimo projektą, būtų patvirtintas Klaipėdos miesto savivaldybės vietos gyventojų apklausos tvarkos aprašas, kuriuo bus reglamentuota Klaipėdos miesto vietos gyventojų apklausos tvarka, siekiant sužinoti visuomenės nuomonę svarbiais miesto gyvenimo klausimais. Teikiamame projekte yra atlikta keletą pakeitimų lyginant su ankščiau teiktais šio klausimo sprendimo projektais: išplėstos Administracijos direktoriaus funkcijos, panaikinta mero funkcija kaip apklausos organizatoriaus, įtraukiami visi galimi apklausos atlikimo būdai. Teisę dalyvauti apklausoje turės tik tie gyventojai, kurie turės teisę rinkti miesto tarybą, tai turės užtikrinti Administracijos direktorius savo paties pasirinktomis priemonėmis.

A. Barbšys sakė, jog nėra pakankamai detalizuotas apklausos organizatoriaus atsakomybės rengiant apklausą.

Komiteto nariai: „už-2“, „susilaikė-1“.

NUTARTA. Pritarti sprendimo projektui.

3. SVARSTYTA. Klaipėdos miesto savivaldybės 2013-2015 metų strateginio veiklos plano projekto pristatymas.

Pranešėja I. Butenienė komiteto narius informavo, jog prieš vasario mėnesio teikiamą Klaipėdos miesto savivaldybės biudžeto tvirtinimą yra pristatomos 2013-2015 metų strateginio veiklos plano programos. Sausio 31 d. tarybos posėdžio metu planas bus pristatomas visiems tarybos nariams. Lyginant su praėjusiais metais yra atlikti pakeitimai Verslo programoje, Valdymo programoje, Urbanistinio planavimo programoje, naujai įtraukta studija dėl antros vandenvietės bei Paryžiaus komunos futbolo mokyklos rekonstrukcijos, pradedama regioninio stadiono statybos vietos studija. Pranešėja informavo apie projektus, kurie yra finansuojami iš ES lėšų, bei projektus kuriems numatyta 2013 m. skirti didžiausią finansavimą iš savivaldybės biudžeto lėšų.

A. Barbšys prašė plačiau pakomentuoti 5 programoje Komunalinių atliekų tvarkymo organizavimas numatytų lėšų panaudojimą ir įsisavinimą.

A. Barbšys klausė kodėl nėra numatytos lėšos priemonėje 0.1.0.5.0.1. dėl Mažosios Lietuvos istorijos muziejui sutvarkymo.

I. Butenienė atsakė, jog priemonė bus patikslinta bei detalizuota ir lėšos bus priskirtos.

A. Razbadauskas klausė, ar yra numatyta skirti lėšas SVV plėtrai.

I. Butenienė pristatė priemones ir numatytus veiksmus siekiant efektyvesnės SVV plėtros.

NUTARTA. Informacija išklausyta.

Posėdis baigėsi 14:45 val.

 Posėdžio pirmininkas Artūras Razbadauskas

 Posėdžio sekretorius Ignas Baužys